b"\n_START_ARTICLE_\nCastillon-la-Bataille\n_START_SECTION_\nGeografija\n_START_PARAGRAPH_\nNaselje le\xc5\xbei v pokrajini Gujeni ob reki Dordogne in njenem desnem pritoku Lidoire, 47 km vzhodno od Bordeauxa.\n_START_SECTION_\nUprava\n_START_PARAGRAPH_\nCastillon-la-Bataille je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Belv\xc3\xa8s-de-Castillon, Gardegan-et-Tourtirac, Sainte-Colombe, Saint-\xc3\x89tienne-de-Lisse, Saint-Gen\xc3\xa8s-de-Castillon, Saint-Hippolyte, Saint-Laurent-des-Combes, Saint-Magne-de-Castillon, Saint-Pey-d'Armens, Saint-Philippe-d'Aiguille, Sainte-Terre, Les Salles-de-Castillon in Vignonet z 10.382 prebivalci._NEWLINE_Kanton Castillon-la-Bataille je sestavni del okro\xc5\xbeja Libourne.\n_START_SECTION_\nZgodovina\n_START_PARAGRAPH_\nNaselbina je bila 17. julija 1453 prizori\xc5\xa1\xc4\x8de poslednje bitke v stoletni vojni, v kateri sta vojski Francoskega kraljestva in Bretonskega vojvodstva odlo\xc4\x8dilno porazili angle\xc5\xa1ko vojsko, in po kateri Angle\xc5\xbei, tudi zaradi izbruha vojne ro\xc5\xbe, niso bili ve\xc4\x8d v stanju zahtevati francosko krono. Po bitki so izgubili vse kontinentalne posesti razen Calaisa, ki je ostal v njihovih rokah \xc5\xa1e dobrih sto let zatem (do 1558)."